Николай Лилиев
Заслушан в смътните слова…

chitanka.info

Заслушан в смътните слова

на полунощ, която гасне,

по твоите следи неясни

в притома тръпна и зова:

— Луна, яви се възвисена

и в моята душа всели

привечерния здрач на Сена

и тишината на Ньойи!

Че роб на сила непозната

(кога и как съм завладян?)

аз бродя в своя друм, пиян

от виното на самотата.

1912

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.